DUSIT ผุดศูนย์ฝึกทำอาหาร “เดอะ ฟู้ด สคูล” คาดเปิดสอนไตรมาส 1/65
DUSIT ผนึกความร่วมมือพันธมิตรชั้นนำระดับโลก ตั้งศูนย์ฝึกทำอาหารนานาชาติ และศูนย์บ่มเพาะผู้ประกอบการด้านอาหารและเครื่องดื่มครบวงจร “เดอะ ฟู้ด สคูล” มูลค่าโครงการ 336 ลบ. คาดเริ่มเปิดสอนไตรมาส 1/65
DUSIT ผนึกความร่วมมือพันธมิตรชั้นนำระดับโลก ตั้งศูนย์ฝึกทำอาหาร “เดอะ ฟู้ด สคูล” คาดเริ่มเปิดสอนไตรมาส 1/65
29 ต.ค. 2564

กลุ่มบริษัท ดุสิตธานี จำกัด (มหาชน) หรือ DUSIT ร่วมมือกับ บริษัท โกลวฟิช โคเวิร์คกิ้ง สเปซ จำกัด, บริษัท แอ็ลไลด์ เม็ททัลส์ และสถาบัน La Scuola Internazionale di Cucina Italiana – ALMA เปิด The Food School ศูนย์ฝึกทำอาหารนานาชาติ และศูนย์บ่มเพาะผู้ประกอบการด้านอาหารและเครื่องดื่มครบวงจรแห่งแรกในไทย มูลค่าโครงการกว่า 336 ล้านบาท บนพื้นที่ขนาด 3,200 ตารางเมตร ที่ Block 28: Creative &amp; Start Up Village ที่เป็นย่าน Startup แห่งใหม่ใจกลางกรุงเทพฯ บริเวณจุฬา-สามย่าน เตรียมเปิดไตรมาสแรกปี 2565 ตั้งเป้าสร้างชุมชนคนรักอาหาร Food Community  ที่ครอบคลุมทั้งผู้ประกอบการมืออาชีพรุ่นใหม่ ผู้ประกอบการมือสมัครเล่น ผู้ที่ต้องการเปลี่ยนสายอาชีพและผู้สนใจทั่วไป